# Jozef Vozár (právnik)
Doc. JUDr. Jozef Vozár, CSc. (* 31. júl 1967, Liptovský Mikuláš) je slovenský právnik. Pôsobí v Ústave štátu a práva SAV v Bratislave. Od roku 2010 do roku 2012 bol poradcom premiérky Ivety Radičovej. Od 19. januára 2011 bol členom Súdnej rady SR. 26. septembra 2012 ho spolu s Ľudmilou Babjakovou a Alexandrom Bröstlom vláda Roberta Fica odvolala.
Niekoľko dní po svojej inaugurácii prezident Andrej Kiska vymenil troch členov súdnej rady, ktorí boli do funkcie vymenovaní jeho predchodcom Gašparovičom. Ide o Eduarda Báránya, Gabrielu Šimonovú a Máriu Bujňákovú. Bárány rezignoval už predtým. Do súdnej rady boli okrem Vozára vymenovaní Ján Klučka a Elena Berthotyová. Kiska voľbu konzultoval so širšou komunitou v justícii a mimovládnymi organizáciami.
Aktívne publikuje odborné články najmä z oblasti občianskeho a obchodného práva.
V Ústave štátu a práva SAV založil edíciu „Významní slovenskí právnici“, v rámci ktorej zdokumentoval život a dielo Emila Stodolu, Augustína Rátha, Vladimíra Zátureckého, Štefana Lubyho a Vladimíra Fajnora.
Je členom viacerých vedeckých rád a redakčných rád časopisov Právny obzor a Duševné vlastníctvo. Je jedným zo zakladateľov a odborných garantov Slovenskej školy práva na Jagelovskej univerzite v Krakove.

## Profesné pôsobenie
- 1989 - ukončenie štúdia na Právnickej fakulte UK v Bratislave
- 1989 - pracovník Ústavu štátu a práva SAV
- 1996 - získanie titulu CSc.
- 2000 až 2002 - riaditeľ Ústavu štátu a práva SAV
- 2011 - poverený riadením Ústavu štátu a práva SAV
- 2014 - získanie titulu docent
- 2014 - člen Súdnej rady
- 2015 až súčasnosť - riaditeľ Ústavu štátu a práva SAV


## Publikácie

### Monografie
- 1995 - Eutanázia, právne aspekty. Pezinok
- 1997 - Reklama a právo. Bratislava: VEDA, vydavateľstvo SAV.
- 2002 - Rundfunkrecht in der Slowakei. Viedeň. FOWI
- 2003 - Konateľ-zodpovednosť a riziko. Bratislava: Veralag Dashofer
- 2004 - Zodpovednosť a riziko pri vedení firmy. Bratislava: Verlag Dashofer
- 2009 - Komentár k tlačovému zákonu (spoluautor). Praha, C. H. Beck
- 2009 - Postrehy právnika. Bratislava, VEDA, vydavateľstvo SAV
- 2011 - Spomienky na Ernesta. Bratislava, VEDA, vydavateľstvo SAV
- 2013 - Právo proti nekalej súťaži. Bratislava: VEDA, vydavateľstvo SAV
- 2014 - Míľniky súťažného práva (editor). Bratislava, VEDA, vydavateľstvo SAV
- 2015 - Sloboda prejavu v rozhodnutiach súdov (spoluautor a vedúci autorského kolektívu). Bratislava, VEDA, vydavateľstvo SAV
- 2016 - Významní slovenskí právnici z Liptova. Bratislava, VEDA, vydavateľstvo SAV
- 2017 - 100 rokov časopisu Právny Obzor 1917-2017 (spoluautor). Bratislava, VEDA, vydavateľstvo SAV
- 2018 - Augustín Ráth. Prvý slovenský rektor Univerzity Komenského. Bratislava, VEDA, vydavateľstvo SAV
- 2019 -  Zodpovednosť v práve (spoluautor). Bratislava Wolters Kluwer
- 2020 -  Pravda, lož a sloboda slova Bratislava (spoluautor).  VEDA, vydavateľstvo SAV
- 2021 - Komentár k tlačovému zákonu (spoluautor). Praha, C. H. Beck
- 2021 - Komentár k zákonu o reklame (spoluautor). Praha, C. H. Beck
- 2022- Zakladatelia právnickej fakulty Univerzity Komenského, Bratislava, VEDA, vydavateľstvo SAV


### Zbierky rozhodnutí pre právnu prax
- 2013 - Judikatúra vo veciach nekalej súťaže (spoluzostaviteľ) Bratislava, Wolters Kluwer
- 2014 - Rozhodnutia vo veciach reklamy (spoluzostaviteľ) Bratislava, Wolters Kluwer
- 2014 - Judikatúra vo veciach slobody prejavu a ochrany osobnosti (spoluzostaviteľ). Bratislava, Wolters Kluwer
- 2015 - Judikatúra vo veciach nemajetkovej ujmy (spoluzostaviteľ). Bratislava, Wolters Kluwer


## Ocenenia
- Monografie - Komentár k tlačovému zákonu a Právo proti nekalej súťaži získali v rokoch 2010 a 2014 autorskú cenu udeľovanú česko-nemecko-rakúsko-slovenskou spoločnosťou právnikov - Karlovarské právnické dni
- Publikáciu Postrehy právnika ocenili cenou SAV za vedecko-popularizačnú činnosť
- V roku 2016 Nadácia Štefana Lubyho udelila J. Vozárovi Pamätnú medailu Štefana Lubyho[4]
- V roku 2019  Rektor Univerzity Komenského udelil J. Vozárovi Pamätnú medailu UK
- V roku 2023 získal Čestnú plaketu SAV Ľudovíta Štúra za zásluhy v humanitných a spoločenských vedách[5]